רוברטו גואלטיירי

רוברטו גואלטיירי (נולד ב-19 ביולי 1966, ברומא) הוא פרופסור להיסטוריה מטעם אוניברסיטת ספיאנצה, אוניברסיטת רומא, ופוליטיקאי איטלקי מטעם המפלגה הדמוקרטית (PD), ראש עיריית רומא המכהן מאז 2021 ושר הכלכלה והאוצר בממשלתו של ראש הממשלה ג'וזפה קונטה מ-2019 עד 2021. <ref></ref> משנת 2009 ועד שנת 2019 הוא היה חבר בפרלמנט האירופי, בין השנים 2014–2019 הוא עמד בראש הוועדה לענייני כלכלה ומטבע בפרלמנט האירופי. <ref></ref>

== ראשית חייו וקריירה ==
גואלטיירי נולד ברומא בשנת 1966. ב-1992 הוא סיים לימודי ספרות ופילולוגיה באוניברסיטת ספיאנצה ברומא. <ref></ref> בשנת 1992, הוענק לו תואר דוקטור בהיסטוריה. <ref></ref> (עבודת דוקטורט: סחר חוץ ופיתוח. מדיניות סחר ומטבע איטלקית ואינטגרציה אירופית בין השנים 1946–1950). בשנת 1997, הוענק לו תואר פרופסור להיסטוריה בת זמננו מטעם אוניברסיטת סאפיינזה ברומא,<ref></ref> שם חיבר מספר ספרים ומאמרים על ההיסטוריה האיטלקית של המאה העשרים ועל ההיסטוריה של האינטגרציה האירופית. <ref></ref><ref></ref>

== קריירה פוליטית ==
מאז 2001, גואלטיירי היה בתפקיד סגן מנהל קרן גראמשי (Gramsci). <ref></ref> באותה שנה הוא הפך לחבר המפלגה הסוציאל-דמוקרטית הראשית באיטליה, היורשת הישירה של המפלגה הקומוניסטית האיטלקית.

בשנת 2006, גואלטיירי היה בין מייסדי המפלגה הדמוקרטית והיה בין חברי הצוות שכתבו את המניפסט שלה. <ref></ref> בשנת 2007 הוא נבחר לאספה הלאומית של המפלגה ומאז 2008 הוא חבר בהנהלה הלאומית שלה. <ref></ref> גואלטיירי הצביע נגד מנהיג המפלגה מתאו רנצי לטובת הקו הפוסט-קומוניסטי הן ב-2013 והן ב-2014 (השנה בה זכה רנצי ההנהגה).<ref name="panichi"></ref>

מ-2008 עד 2011, גואלטיירי שימש כאחד מחברי הצוות (עם חוסה לואיס רי-סאוסי) שעסקו בעריכת "הדוח השנתי על השילוב באירופה" (בהוצאת Il Mulino). <ref></ref> מאז 2009, הוא חבר בוועדת הקרן "Italianieuropei".

=== חבר הפרלמנט האירופי ===
בשנת 2009, גואלטיירי מונה לרכז את קבוצת S&D בוועדת המשנה לביטחון והגנה ( SEDE ) בפרלמנט האירופי. כמוכן, הוא היה חבר מלא בוועדה לענייני חוקה (AFCO) וחבר מחליף בוועדת החוץ (AFET).<ref name="euparl"></ref> בנוסף למשימותיו בוועדה, הוא היה חלק מהמשלחת של הפרלמנט לדיאלוג עם האספה הפרלמנטרית של נאט"ו בין השנים 2009 ל-2014.

בדצמבר 2011, גואלטיירי היה חבר בצוות המשא ומתן של הפרלמנט האירופי (יחד עם דניאל כהן-בנדיט ) ליצירת ה"הסכם הפיסקאלי". <ref></ref> באוקטובר 2012, הוא מונה לצוות המשא ומתן "sherpa" של הפרלמנט האירופי במסגרת קבוצת העבודה שהקים הרמן ואן רומפוי בנושא האיחוד הכלכלי והמוניטארי. <ref></ref> בשנת 2013 הוא היה שותף בחיבור הדו"ח אודות "בעיות חוקתיות של ממשל רב-שכבתי. באיחוד האירופי" יחד עם רפאל טרזקובסקי. <ref></ref> בשנת 2013, הוא השתתף בניסוח האמנה החדשה של האיחוד האירופי, עם ברוק, ורהוסטפט, קון-בנדיט, שהוקמה על ידי "קבוצת ספינלי", שבה הוא היה חבר. <ref></ref>

משנת 2013, גואלטיירי היה חבר בקבוצת ספינלי בפרלמנט האירופי,<ref name="eunews"></ref> והוא נמנה עם מחברי "החוק היסודי של האיחוד האירופי".

בשנת 2014, גואלטיירי הוביל את משלחות המשקיפים של האיחוד האירופי לבחירות לפרלמנט בקוסובו <ref></ref> ובבחירות המוניציפליות בקוסובו בשנת 2013.

לאחר בחירתו מחדש כחבר בפרלמנט האירופי ביולי 2014, נבחר גואלטיירי ליושב ראש הוועדה לענייני כלכלה ומטבע. <ref></ref> בוועדה שימש כאחראי של מספר תיקים, ביניהם הדוח השנתי של איגוד הבנקים, קבצים סטטיסטיים, לרבות מינויים של ראשי וחברי דירקטוריון של הבנק המרכזי האירופי. הוא עמד בראש קבוצת העבודה לסיוע פיננסי EP, שהוקמה ב-2016 כדי לפקח על יישום תוכנית הסיוע הפיננסי השלישית של יוון, וכן בקבוצת העבודה של איגוד הבנקים של הוועדה.

משנת 2016, גואלטיירי היה חבר בוועדת החקירה לחקירת הפרות ומנהל בלתי תקין, בהתייחס ליישום דיני האיחוד האירופי ביחס להלבנת הון, <ref>[http://www.europarl.europa.eu/intcoop/tld/tld_members.pdf 2017-2019 Members of the Transatlantic Legislators' Dialogue (TLD)] European Parliament.</ref> שפעלה במסגרת קבוצת הפרלמנט האירופי בנושא יושרה (שקיפות, נגד שחיתות ופשע מאורגן) <ref>[http://www.europarl.europa.eu/pdf/intergroupes/VIII_LEG_13_Integrity_20151112.pdf Members of the European Parliament on Integrity (Transparency, Anti-Corruption and Organized Crime)] European Parliament.</ref> ובנושא זכויות הלהט"ב.
רוברטו גואלטיירי ב[[אסטוניה, 2017]]
משנת 2017, גואלטיירי כיהן בקבוצת ההיגוי המכונה Brexit של הפרלמנט, הפועלת בחסות ועידת הנשיאים המתאמת את הדיונים, השיקולים וההחלטות של הפרלמנט לגבי פרישת בריטניה מהאיחוד האירופי. <ref>[http://www.epgenpro.europarl.europa.eu/static/brexit-steering-group/en/home.html Brexit Steering Group] European Parliament.</ref>

לאחר בחירות 2019, גואלטיירי היה חלק מקבוצת עבודה, חוצת מפלגות האחראית על ניסוח תוכנית העבודה של הפרלמנט האירופי לחמש שנים בנושא מדיניות כלכלית ופיסקאלית. <ref>Florian Eder (June 13, 2019), [https://www.politico.eu/newsletter/brussels-playbook/politico-brussels-playbook-presented-by-google-madrids-moment-parliament-working-groups-sneak-peak-happy-birthday-gdpr/ POLITICO Brussels Playbook, presented by Google: Madrid’s moment — Parliament working groups sneak peak — Happy birthday, GDPR] Politico Europe.</ref>

זמן קצר לאחר הבחירות, גואלטיירי נבחר לתפקיד סגן יו"ר קבוצת S&D, בהנהגתה של היו"ר איראטקסה גרסיה . <ref>[https://www.socialistsanddemocrats.eu/newsroom/sd-group-elects-its-new-bureau The S&D Group elects its new Bureau] Progressive Alliance of Socialists and Democrats|S&D Group, press release of June 19, 2019.</ref>

=== שר הכלכלה והאוצר ===
סטיבן מנוצ'ין]]
באוגוסט 2019 גברה המתיחות בתוך ממשלת איטליה, דבר שהוביל לפרסום הצעת אי-אמון כנגד ראש הממשלה ג'וזפה קונטה על ידי מפלגת הליגה האיטלקית. <ref></ref> לאחר התפטרותו של קונטה, המועצה הלאומית של ה-PD נפתחה רשמית לאפשרות להקים קבינט חדש בקואליציה עם מפלגת ה-M5S, <ref></ref> המבוססת על פרו-אירופיות, כלכלה ירוקה , פיתוח בר-קיימא, מאבק באי - שוויון כלכלי והגירה חדשה. <ref></ref> המפלגה גם קיבלה החלטה שקונטה יוכל להמשיך לעמוד בראש ממשלה חדשה. <ref></ref> ב-29 באוגוסט 2019, הנשיא סרג'יו מטארלה השקיע מאמצים לשכנע את קונטה לעשות זאת. <ref></ref> ב-5 בספטמבר 2019 מונה גואלטיירי לשר הכלכלה והאוצר בממשלת איטליה. <ref></ref>

ב-26 בינואר 2020, גואלטיירי נבחרה על ידי קואליציית המרכז-שמאל כמועמד שלה בבחירות באזור הבחירה של רומא. בעקבות התפטרותו של פאולו ג'נטילוני. <ref></ref>

בינואר 2021, מפלגת המרכז, איטליה ויוה, הסירה את תמיכתה בממשלתו של ראש הממשלה קונטה. <ref>[https://www.ilfattoquotidiano.it/2021/01/13/crisi-di-governo-la-diretta-renzi-ritira-le-sue-ministre-conte-grave-responsabilita-di-italia-viva-danno-al-paese-mai-sottratto-al-confronto-ma-terreno-era-minato/6063928/ Crisi di governo, Renzi ritira le ministre Bonetti e Bellanova. Conte: “Grave responsabilità di Italia viva, danno al Paese. Mai sottratto al confronto ma terreno era minato”], Il Fatto Quotidiano</ref> אף על פי שקונטה הצליח לזכות בהצבעות אמון בפרלמנט בימים שלאחר מכן, הוא בחר להתפטר מאחר שלא הצליח להגיע לרוב מוחלט בסנאט. <ref>[https://www.ilsole24ore.com/art/conte-oggi-si-dimette-e-tenta-ter-senza-chiudere-porta-renzi-ADFQbhFB Conte si dimette e tenta il ter (senza chiudere la porta a Renzi)], Il Sole 24 Ore</ref> במשא ומתן להקמת הקבינט השלישי קונטה נכשל. מאידך הנשיא לשעבר של הבנק המרכזי האירופי, מריו דראגי, הקים ממשלת אחדות לאומית, שבה גואלטיירי לא נבחר לתפקיד שר. <ref>[https://www.huffingtonpost.it/entry/giuramento-di-draghi-al-quirinale_it_6027b0a9c5b6591becd8fc5c Mario Draghi giura al Quirinale con tre minuti di anticipo], Huffington Post</ref>

=== ראש עיריית רומא ===
ב-9 במאי 2021, גואלטיירי הכריז רשמית על מועמדותו לעמוד בראשות עיריית רומא. <ref>[https://www.repubblica.it/politica/2021/05/09/news/zingaretti_gualtieri_verso_le_elezioni_conte_m5s_con_raggi_a_roma_alleanza_con_il_pd_alla_regione_lazio-300177532/ La battaglia per il Campidoglio, Gualtieri si candida a sindaco di Roma: "Farò le primarie". Conte: "M5S compatto su Raggi"], la Repubblica</ref> ב-18 באוקטובר 2021, גואלטיירי ניצח את מועמד המרכז-ימין, אנריקו מיצ'טי, עם 60.2% מהקולות. <ref>[https://www.adnkronos.com/ballottaggio-roma-exit-poll-gualtieri-al-59-63-michetti-al-37-41_2BuF65MsleCnUkkUCJQAKg Elezioni sindaco Roma, Gualtieri al 60%], Adnkronos</ref> הוא נכנס לתפקידו כראש עיריית רומא ב-21 באוקטובר 2021. <ref></ref>

== עמדות פוליטיות ==
גואלטיירי הוא סוציאל-דמוקרט. לעיתים קרובות תיאר את עצמו כקיינסיאני. <ref>[https://quifinanza.it/soldi/manovra-gualtieri-salvini-e-scappato-per-non-farla-servono-14-miliardi/314627/ Manovra, Gualtieri: “Salvini è scappato per non farla, servono 14 miliardi”]</ref>

בשנת 2016, המגזין פוליטיקו דירג את גואלטיירי במקום 8 מבין 40 חברי הפרלמנט המשפיעים ביותר. <ref>[https://www.politico.eu/list/the-40-meps-who-actually-matter-european-parliament-mep/roberto-gualtieri/ The 40 MEPs who actually matter in 2016 - 8 Roberto Gualtieri].</ref>

== חיים אישיים ==
גואלטיירי נשוי ואב לבן. <ref>[https://www.theitaliantimes.it/politica/roberto-gualtieri-eta-moglie-figli-chi-e-biografia-curriculum-studi_250220/ Roberto Gualtieri: moglie, figli, età, biografia del ministro dell'economia], The Italian Times</ref>

== פעילויות אחרות ==
=== מוסדות האיחוד האירופי ===
* חבר לשעבר במועצת הנגידים של בנק ההשקעות האירופי (EIB), (2019–2021) <ref>[http://www.eib.org/about/governance-and-structure/statutory-bodies/board_of_governors/index.htm Board of Governors] European Investment Bank (EIB).</ref>
* חבר במועצת הנגידים של מנגנון היציבות האירופי (ESM), (2019–2021) <ref>[https://www.esm.europa.eu/esm-governance#board_of_governors Board of Governors] European Stability Mechanism.</ref>

=== ארגונים בינלאומיים ===
* חבר לשעבר במועצת הנגידים של הבנק לפיתוח אפריקאי (AfDB), (2019–2021)
* חבר לשעבר במועצת הנגידים בבנק להשקעות בתשתיות באסיה (AIIB), (2019–2021) <ref>[https://www.aiib.org/en/about-aiib/governance/board-governors/index.html Board of Governors] Asian Infrastructure Investment Bank (AIIB).</ref>
* חבר לשעבר במועצת הנגידים בבנק האירופי לשיקום ופיתוח (EBRD), (2019–2021) <ref>[http://www.ebrd.com/shareholders-and-board-of-governors.html Board of Governors] European Bank for Reconstruction and Development (EBRD).</ref>
* חבר לשעבר במועצת הנגידים קרן המטבע הבינלאומית (IMF), (2019–2021) <ref>[http://www.imf.org/external/np/sec/memdir/members.aspx Board of Governors] International Monetary Fund (IMF).</ref>

== קישורים חיצוניים ==

* 
* 
* Personal profile of Roberto Gualtieri in the European Parliament's database of members
* 
* 

== הערות שוליים ==

קטגוריה:שרי האוצר של איטליה
קטגוריה:בוגרי ספיינצה – אוניברסיטת רומא
קטגוריה:סגל ספיינצה – אוניברסיטת רומא
קטגוריה:היסטוריונים איטלקים
קטגוריה:איטלקים שנולדו ב-1966